ધાર્મિક જીવન વડે જો મનુષ્ય નિર્ભિય બની શકે તો તેના જીવનમાં અહિંસા, સત્ય, પ્રેમ, શાંતિ, સહકાર અને પરોપકાર જેવા સદ્ગુણ અવશ્ય પ્રગટે છે. આમ ધર્મ એ મનુષ્ય જીવનનું સૌથી વધારે અગત્યનું અને પ્રભાવશાળી પાસું છે. કોઇ પણ સંપ્રદાય એ ધર્મ નથી. સંપ્રદાય ધર્મનો માર્ગ માત્ર છે. મનુષ્યનો કાયમી સાથી ધર્મ છે. મનુષ્યનો આદ્યાત્મિક વિકાસ જેટલો વધારે તેટલી તેની ધાર્મિક ભાવના વધુ હોય છે. માણસને સાચા અર્થમાં માણસ બનાવનારું મુખ્ય બળ ધર્મ જ છે. અર્થાત્ માનવીએ મનુષ્ય તરીકે જીવવું હોય તો તેને માટે ધર્મ અનિવાર્ય અંગ છે.